**Feljegyzés**

mely készült a Kőszegi Forrás HACS 2016. június 27-i üléséről – Jurisics vár KÖSZHÁZ.

Jelen volt 28 alapító szervezet.

1.ATARU Ütőegyesület 2. Concordia-Barátság Énekegyüttes 3. Kőszegi Evangélikus Egyházközség 4. Írottkő Natúrparkért Egyesület 5. Kőszegi Polgári Kaszinó 6. Kőszegi Sporthorgász Egyesület 7. Kőszegi Kerékpáros Egyesület 8. Kőszegi Sportegyesület 9. Kőszegi Művészeti Egyesület 10. Összefogás Kőszegért Egyesület 11. Magyar Snapszer Szövetség 12. Szabóhegyért Közösen Egyesület 13. Kőszegi Triatlon és Úszó Klub 14. Kőszegi Városi Múzeum 15. Kőszeg Város Önkormányzata 16. Jurisics-vár Művelődési Központ és Várszínház 17. Budaker Gusztáv Zeneiskola 18. Újvárosi Óvoda 19. Chernel Kálmán Városi Könyvtár 20. Bersek József Általános Iskola 21. Dr. Nagy László EGYMI 22. Szőlőtermelők és Borértékesítők Szövetkezete 23. Vendégbarát Kft. 24. Kőszeg és Vidéke Vállalkozók Ipartestülete 25. 5th Gear Kft. 26. Alpokalja Panzió – Étterem Kft. 26. Tóth Szilárd EV. 27. Kőszegi Testvérvárosi Egyesület 28. Kőszegi Ostromnapok Egyesület.

Huber László ismertette a várható menetrendet. Elmondta, hogy Pócza Zoltán a kérésére elküldte valamennyi érintett szervezetnek a Loncsár Krisztinától aznap megkapott HKFS tervezetet, melynek véleményezésére még bizonyára nem jutott elég idő, ezért kért mindenkit, hogy a jurisics@koszeg.hu e-mail címre29-én éjfélig tegye meg javaslatait és kritikai észrevételeit. Természetesen a stratégia alapvetéseit nem kellene módosítani, hiszen az a város különböző koncepcióin és rendeletein alapulnak, inkább a megvalósítás módjára lehetne javaslatokat tenni.

Ezután javasolta, hogy kerüljön megválasztásra a munkaszervezet, melynek vezetője eddig is segítette a munkát az alakuláskor, és mindhárom szektorral jó kapcsolata van, szinte predesztinálja magát a feladatra. Ez a Jurisics-vár Művelődési Központ és Várszínház, melynek KÖSZHÁZ-ában vagyunk jelenleg is. A jelenlévők egyhangúan támogatták az elképzelést. Pócza Zoltán igazgató köszönte a bizalmat.

Itt átvette a szót Pócza Zoltán és elmondta hogy 3 fős elnökséget, 3 fős Felügyelő Bizottságot (FEB) és 7 fős Helyi Bíráló Bizottságot (HBB) kell választani, melyben a 3 fős elnökség benne foglaltatik. A HBB-be póttagokat is kell választani. Mindegyik helyen törekedni kell a részvevő szférák (állami-önkormányzati, civil és vállalkozói) lehetőleg egyenlő arányú megjelenésére, így a 3 fős bizottságokba 1-1 tagjuk kerülhet be, a HBB-be pedig a plusz egy fő a civil szektorból lenne jó, hiszen legtöbb szervezet onnan van.

Ezután PZ. javasolta, hogy először az elnökség 3 tagja kerüljön megválasztásra, hiszen aki esetleg nem lesz elnökségi tag más helyen még juthat szerephez.

A titkos választás jelölő lapjaira az kerülhetett fel, akit a jelenlévők 50%+1fő támogatott nyílt szavazáson a listára kerülésre. Az elnökségre az alábbi jelöltek kerültek a választói lapra, akik vállalták is a jelölést: Huber László önkormányzati jelölt, Bakos György civil jelölt, Baka Géza vállalkozói jelölt, Molnár László civil jelölt, Kóthy Zsuzsanna civil jelölt. A szavazatszámlálásban közreműködött Scheer Bernadett és Rezner Hajnalka. A szavazás végeredménye:

Huber László 24 szavazat, Bakos György 17 szavazat, Molnár László 9 szavazat, Kóthy Zsuzsanna 2 szavazat és Baka Géza 21 szavazat.

A megválasztott elnökség összetétele: Huber László önkormányzati jelölt, Bakos György civil jelölt, Baka Géza vállalkozói jelölt.

Ezután a FEB került megválasztásra a 3 helyre 3 jelölés érkezett: Révész József önkormányzati jelölt, Seper András civil jelölt, Szőnye József vállalkozói jelölt. Ők kerültek megválasztásra, az alábbi szavazataránnyal: Révész József önkormányzati jelölt 20, Seper András civil jelölt 21, Szőnye József vállalkozói jelölt 20 szavazat.

Ezután a HBB választása következett. Önkormányzati-intézményi jelöltek: Regéné Kenyeri Ágota, Lajos Tiborné, Cs. Szász Judit civil jelöltek: Szilágyi Imre, Dr. Mátrai István, Molnár László, Harkai Norbert, Vörös Emil – vállalkozói jelöltek: Mozsolicz Tibor, Harsányi Zsolt.

A szavazás végeredménye: Önkormányzati-intézményi jelöltek: Regéné Kenyeri Ágota 15, Lajos Tiborné 18, Cs. Szász Judit 9 civil jelöltek: Szilágyi Imre 16, Dr. Mátrai István 19, Molnár László 12, Harkai Norbert 4, Vörös Emil 6 – vállalkozói jelöltek: Mozsolicz Tibor 19, Harsányi Zsolt 16 szavazat.

Ez alapján a HBB megválasztott összetétele: Lajos Tiborné, Szilágyi Imre, Dr. Mátrai István, Mozsolicz Tibor és a 3 fős elnökség: Huber László, Bakos György, Baka Géza. Póttag lett a több mint 50% támogatottsággal rendelkező: Harsányi Zsolt és Regéné Kenyeri Ágota.

Az ülés végén több hozzászólás volt a HKFS-sel kapcsolatban. Az elnökség felhatalmazást kapott, hogy a június 29-én éjfélig beérkezett javaslatokat próbálja beépíteni a végleges változatba.

Kőszeg, 2016. június 28.

 Pócza Zoltán igazgató S.K.